Na podlagi 36. člena Zakona o gimnazijah (Ur. l. RS št. 1/07, 68/17 in 6/18) ravnatelj Škofijske klasične gimnazije Simon Feštanj izdajam

**RAZPIS**

za podelitev posebnih statusov dijakom.

1. **člen**

Dijaki lahko zaprosijo za naslednje statuse:

1. Status športnika – A in B.
2. Status umetnika A in B.
3. Status raziskovalca

**Pogoji za pridobitev statusa, ugodnosti in obveznosti, ki izhajajo iz posameznega statusa**, so navedeni v *Pravilniku o prilagoditvi šolskih obveznosti dijaku*, ki se nahaja na spletni strani Škofijske klasične gimnazije v rubriki »Za dijake 🡪 Obvestila 🡪 Razpis za podelitev posebnih statusov dijakom«.

1. **člen**

Statusi se podeljujejo za tekoče šolsko leto in veljajo eno šolsko leto.

1. **člen**

Kandidati za status napišejo prošnjo za podelitev statusa, ki jo naslovijo na učiteljski zbor Škofijske klasične gimnazije. Prošnja mora vsebovati:

* ime in priimek dijaka, naslov, datum rojstva, letnik in razred,
* utemeljeno obrazložen razlog za podelitev statusa,
* podpis staršev (ali zakonitih zastopnikov), s katerim soglašajo z vlogo,
* ime in priimek razrednika s podpisom razrednika, s čimer tudi razrednik potrdi, da se strinja s prošnjo za pridobitev statusa.

Vlogi je potrebno priložiti:

* izpolnjen ustrezen obrazec za pridobitev statusa športnika, umetnika ali raziskovalca, ki je priloga Pravilnika o prilagoditvi šolskih obveznosti dijaku (obrazci so dosegljivi na spletni strani Škofijske klasične gimnazije v rubriki »Za dijake 🡪 Obvestila 🡪 Razpis za podelitev posebnih statusov dijakom«);
* potrdilo ustreznega organa ali institucije o izpolnjevanju pogojev za pridobitev statusa športnika A ali umetnika A;
* potrdilo zunanje raziskovalne inštitucije o pripravi raziskovalne naloge za tekmovanje na državni ali mednarodni ravni.

1. **člen**

Vloge je potrebno oddati **do ponedeljka, 22. oktobra,** za tekoče šolsko leto **v tajništvo gimnazije.**

1. **člen**

Nepopolne vloge (vloge, ki niso napisane v skladu s III. členom tega razpisa) se ne bodo obravnavale do dopolnitve vloge.

1. **člen**

Vloge dijakov pregleda in obravnava komisija za statuse, katere predsednik je ravnatelj. O statusih s sklepom **najkasneje do 7. novembra** za tekoče šolsko leto odloči kolegij ŠKG, ki v tem primeru zastopa učiteljski zbor.

1. **člen**

Dijak je o statusu obveščen s sklepom, ki ga izda ravnatelj. Dijaku sklep izroči razrednik najkasneje v 5 dneh po odločitvi kolegija. Sklep postane veljaven z dnem vročitve dijaku.

Ravnatelj ŠKG

Simon Feštanj, l.r.

Ljubljana, 02. 10. 2018